open-index/open-wikipedia-markdown huggingface dataset:
Tredje armé (Tyskland)

**Tredje armé** (***3. Armee***) var en armé i den tyske hæren under annen verdenskrig.

Armeen ble aktivert 1. september 1939, samme dag som tyske styrker invaderte Polen. Den ble underlagt generaloberst Georg von Küchler, som senere skulle bli feltmarskalk og sjef for armégruppe nord.

På begynnelsen av felttoget i Polen inngikk 3.&nbsp;armé i feltmarskalk Fedor von Bocks armégruppe nord, sammen med feltmarskalk Günther von Kluges 4.&nbsp;armé. 4&nbsp;armé skulle ta den polske korridor og gå inn i Øst-Preussen for å binde de to områdene sammen. 3.&nbsp;armé skulle dele seg i to og angripe *fra* Øst-Preussen. En del av 3.&nbsp;armé skulle sydover inn i Modlin, krysse der elvene Wisła og Bug møttes og ta del i angrepet på Warszawa. Den andre delen av 3.&nbsp;armé skulle angripe i nærheten av Narew og langs elven Bug, og fortsette inn i Brest-Litovsk.

Da angrepet på Polen kom i gang, ble en del av 3.&nbsp;armé flyttet mot Den polske korridor for å møte Kluges 4.&nbsp;armé. Både 3. og 4.&nbsp;armé gjennomførte sine planer, og felttoget i Polen endte med triumf for den tyske hæren. Den røde armé hadde angrepet Polen fra øst med en million soldater og avansert vestover for å møte de tyske troppene, til tross for høyere tapstall enn forventet. I Brest-Litovsk ble det holdt en felles tysk-sovjetisk seiersparade.

5. november 1939, kun fem uker etter slutten på felttoget i Polen, ble 3.&nbsp;armé oppløst. 3.&nbsp;armé ble en av de første tyske armeene under annen verdenskrig som ble nedlagt. Rett etter nedleggelsen ble Küchler sjef for den nye 18. armé og ledet denne under slaget om Frankrike i 1940.
Halldis Moren Vesaas-prisen

**Halldis Moren Vesaas-prisen** er en norsk litteraturpris som deles ut årlig til en lyriker og/eller gjendikter som gjennom flere verk har markert seg med en egen stemme i norsk poesi.

Prisen ble stiftet av Norlis bokhandel i 1995. Juryen består av en seksjonsleder fra Norli, en litterær direktør fra et forlag og daglig leder i Norsk Forfattersentrum.

Prisen har ikke vært delt ut etter 2007.

## Vinnere av Halldis Moren Vesaas-prisen

*1995 – Arvid Torgeir Lie
*1996 – Rune Christiansen
*1997 – Bjørn Aamodt
*1998 – Torild Wardenær
*1999 – Georg Johannesen
*2000 – Øyvind Berg
*2001 – Haakon Dahlen
*2002 – Torgeir Schjerven
*2003 – Espen Stueland
*2004 – Morten Øen
*2007 – Eldrid Lunden

## Referanser


## Eksterne lenker
*Halldis Moren Vesaas-prisen hos Forfatterportalen
Şişli

** Şişli ** er en bydel og kommune i Istanbul, beliggende i den nordlige delen av byen på europeisk side.

Şişli strekker seg fra Taksim og nordover forbi første ringveg til Mecidiyeköy. Şişli er en relativt rik kommune, der den vestlige delen befolkes av middelklassen, mens den østlige preges av større rikdom. Befolkninga var svært kosmopolitisk og flerkulturell, med tydelige innslag av tyrkere, grekere, og armenere; muslimer, jøder og kristne. Minoritetene emigrerte og Şişli er overveldende tyrkisk og er etnisk og språklig homogent. Kommunen har 257 000 innbyggere, fordelt på 29,8 km².
 
Kommunen har lite eldre bebyggelse og færre kulturminner enn de mer sentrale delene av Istanbul. Her finnes likevel flere svært vakre og interessante bolighus og andre verdslige byggverk, og viktige kirker som den romersk-katolske katedralen i Istanbul. Atatürkmuseet og Istanbuls militærmuseum ligger i Şişli, det samme gjør Radiohuset. Store kirkegårder for flere religioner (islam, gresk-ortodoks, romersk-katolsk, protestantisk og gregoriansk kristendom) er lagt til Şişli.

Şişli har store magasiner og supermarkeder, foruten hele spekteret av bransjeforretninger. De viktigste forretningsstrøkene ligger i Maslak, Kurtulus, Pancaldi og Nisantasi med den berømte Rumeli Caddesi. I Tesvikiye ligger et stort antall gallerier.
## Eksterne lenker
*
Tidslinje over programmeringsspråk

Dette er en tidslinje over viktige programmeringsspråk.

__NOTOC__

**'Tegnforklaring
: ( Navn ) *er et ikke-universelt språk*
: *  *betyr et unik språk uten direkte forgjengere*

----


## Eksterne lenker
* Diagram og historie over programmeringsspråk  (engelsk)
* Eric Levenez' tidslinje over programmeringsspråk (engelsk)
* aiSees tidslinje over programmeringsspråk (engelsk)
Piton de la Fournaise

**Piton de la Fournaise** (fransk: «Ovnfjellet») er en vulkan på øya Réunion (et fransk territorium i Det indiske hav). Den er en av verdens mest aktive vulkaner, sammen med K&#299;lauea på Hawaii (Stillehavet) og Mount Erebus på Rossøya.

The Piton de la Fournaise er ofte omtalt lokalt som *le Volcan* (Vulkanen) og er en av øyas største turistattraksjoner.

## Utbrudd
De fleste utbrudd som Piton de la Fournaise har er av samme type som vulkanene på Hawaii, flytende lava som strømmer ut og lite eller ingen sprut til himmels. Av og til når lavastrømmene frem til havet. 

Piton de la Fournaise regnes som en av verdens mest aktive vulkaner.

## Overvåking av vulkanen
Den vulkanske aktiviteten er under konstant overvåking ved hjelp av geofysiske sensorer og GPS. Data fra sensorene sendes til det lokale observatoriet i Bourg-Murat, som ligger nordvest for vulkanen. Observatoriet ble grunnlagt i 1978, og er en underavdeling av *[[Institut de Physique du Globe de Paris]]* (Paris geofysiske institutt) i samarbeid med CNRS og Réunions universitet.

## Tilgjengelighet
Det er anlagt vei, parkeringsplass og gangsti, samt en café for at turistene skal kunne ta seg frem for å se på vulkanen.

## Referanser


## Eksterne lenker
* 
* Bilder av vulkanen (norsk)
* Webkamera av vulkanen (fransk)
* Bilder av vulkanen (engelsk)
Üsküdar

**Üsküdar** er en bydel og kommune i den asiatiske delen av Istanbul. Kommunen grenser mot Marmarahavet i sør, strekker seg ca. 10 km nordover langs Bosporos og ca. 5 km østover fra kysten. Kommunen har  innbyggere, fordelt på 38,6 km². 
## Historie
Üsküdar var i antikken kjent som *Krysopolis* – «Gullbyen» – på grunn av dens gode naturlige havn og strategiske beliggenhet ved innløpet til Bosporos. Den var da en forstad til den mer betydningsfulle *Kalsedon* (dagens Kadiköy). Ifølge tradisjonen ble begge byene grunnlagt i det 7. århundre f.Kr., rett før grunnleggelsen av Bysants. Üsküdar og Kadiköy er således den eldste delen av dagens Istanbul. Fra grunnleggelsen utvikla byen seg raskt, og passerte snart Kalsedon i størrelse og betydning.

Krysopolis ble i bysantinsk tid startpunktet for de store romerske vegene som førte fra Bysants innover i Anatolia, og tjente som mønstringsplass for felttog og handelsekspedisjoner inn i Asia. Gjennom den bysantinske perioden var både Krysopolis og Kalsedon forsteder til Konstantinopel, og har derfor mye av den samme historia som hovedstaden. De viste seg imidlertid å ligge utsatt til, og ved flere anledninger ble byene inntatt og ødelagt av invaderende tropper, mens befolkninga i Konstantinopel befant seg trygt innafor sine murer. Derfor finnes det i dag heller ingen minnesmerker fra bysantinsk tid verken i Üsküdar eller i Kadiköy. 

Krysopolis ble inntatt av tyrkerne midt på 1300-tallet, mer enn hundre år før Konstantinopel falt. Det var tyrkerne som gav byen navnet Üsküdar, en forvanskning av *Skutari*, et navn byen fikk i sein bysantinsk tid, og som europeere bosatt i Konstantinopel fortsatte å kalle byen langt opp mot nyere tid. Navnet stammer fra det keiserlige palasset *Scutarion*, som lå på neset rett inn for Kíz Kulesi.

Under Det osmanske riket forsynte sultanene Üsküdar med et stort antall strålende moskeer og andre religiøse byggverk. Mange mektige osmanere bygde seg palasser i Üsküdar og Kadiköy, i rolige omgivelser fjernt fra trengselen i Stambul. Üsküdar har helt til i dag beholdt en ottomansk atmosfære, sjøl om moderniseringa og den nesten ukontrollerte byveksten i det 20. århundre har endra på mye.
## Transport
Det går bilferge over Bosporos til Kabataş, og båt til sentrale anløpssteder langs Det gylne horn. Ellers betjenes Üsküdar av bybusser over Bosporosbrua.
## Referanser


## Eksterne lenker
* Kommunens hjemmeside
Karl Ove Moene

**Karl Ove «Kalle» Moene** (født 1949) er en norsk økonom som er professor emeritus ved Økonomisk institutt ved Universitetet i Oslo.  

## Liv og virke
Moene er cand.oecon. fra Universitetet i Oslo (UiO) i 1977 og er dr.philos. fra 1984. Han er professor ved UiO fra 1987. Hans viktigste arbeidsfelt har vært fordelingsspørsmål og sammenlikning av økonomiske institusjoner, særlig i arbeidsmarkedet. Han er kjent som en original tenker med en spiss penn. Han skriver jevnlig kronikker i *[[Dagens Næringsliv]]*. Siden 2002 har Moene vært knyttet til Centre for the Study of Civil War ved Institutt for fredsforskning.

Moene leder et forskningsarbeid som skal analysere sammenhengene mellom sosial organisering (særlig på arbeidsmarkedet), økonomisk utvikling og fordeling av velstanden. Dette prosjektet forkortes ESOP (Equality, Social Organization and Performance), og refereres ofte til som forskning på «den nordiske modellen». I et arbeid om lønnslikhet viste han sammen med Erling Barth at en generøs velfedsstat bidrar til lønns&shy;sammenpressing og at lønns&shy;sammenpressing gir økt oppslutning om en generøs velferdsstat. De to mekanismene understøtter hverandre og gir opphav til en likhets&shy;multiplikator. Likhets&shy;multiplikatoren kan imidlertid også være negativ og føre til økt ulikhet – som i USA i periode 1981-2001.

Moene vokste opp i Bergen.

## Utmerkelser
I 2011 ble han tildelt Norges forskningsråds formidlingspris «for sin evne til å forklare komplekse økonomiske spørsmål på en forståelig måte» og samme år ble han tildelt Akademikerprisen. I 2016 ble han tildelt forskningsutmerkelsen Fridtjof Nansens belønning for fremragende forskning. I 2019 fikk han Kverulantkatedralens økonomipris.

## Referanser


## Eksterne lenker

* Karl Ove Moene - Store norske leksikon
* Hjemmeside ved Universitetet i Oslo
* forskning.no «Formidlingsmester Moene» (portrettintervju) 23.09.2011
Piken fra karpedammen

**Piken fra karpedammen** er et gjenferd som ifølge folketroen skal ha vist seg på Herregården i Larvik i Vestfold på 1600- og 1700-tallet. 

## Bakgrunnshistorie
Opprinnelig kom Piken fra karpedammen fra Danmark. Da Ulrik Fredrik Gyldenløve i 1671 reiste fra København til Norge for å opprette Laurvigen grevskap i Brunla amt og bygge Herregården i Larvik, ble hun med, sammen med skredderen, fordi hun var så flink til å sy. Piken var morløs; den eneste slektningen hun hadde var en bror som var smed. Før moren døde, hadde hun gitt datteren og sønnen et smykke som de delte i to. Når de ble gjenforent, skulle de sette sammen smykket.

Men piken kom aldri tilbake. Hun druknet isteden, like etter Gyldenløves bryllup med sin andre kone i 1677, den 17-årige Antoinette Augusta Komtesse Aldenburg. Piken ble funnet død, flytende i karpedammen i hagen, der hun pleide å sitte og se på fiskene. Folk gjettet at hun hadde falt, for hun kunne ikke svømme.

Siden hjemsøkte pikens sjel herregården, og folk i Larvik trodde hun kom tilbake for å lokke med seg barn ned i dammen. Gjenferdet forsvant først hundre år seinere da den daværende grevens datter, komtesse Juliane Sofie, som hadde kommet fra København til Larvik bare ni år gammel i 1766, klarte å sette sammen medaljongen som piken og broren hadde delt. Dermed gjenforente hun søsknene og gav dem sjelefred.

Selv om syersken som druknet virkelig har eksistert, er det ingen bevis for at gjenferdet har gjort det. Men flere skal ha sett henne. Siden skal det være den grå dame som hjemsøker Herregården i Larvik. Henne vet man mindre om.

Piken fra karpedammen er omtalt i ungdomsboka *Comtesse Juliane Sophie* av forfatteren Liz Bente Dæhli.   

## Referanser
Cilaos

**Cilaos** er en by og kommune i det franske oversjøiske departementet og regionen Réunion på øya med samme navn i Det indiske hav. Byen ligger midt på øya i en høyde på  meter over havet. Navnet *Cilaos* kommer fra gassiske ordet *Tsilaosa*, som betyr *stedet hvor man er i sikkerhet*.

## Geografi
Cilaos ligger midt på øya i en kaldera 1&nbsp;214 moh.  Kommunen grenser mot Les Avirons, Entre-Deux, Saint-Benoît, Saint-Leu, Saint-Louis, Saint-Paul, Salazie og Trois-Bassins.

## Nedbørsrekord
Fra 15. mars 1952 til 16. mars 1952 falt det 1&nbsp;870&nbsp;mm regn i Cilaos på 24 timer, noe som er den høyest målte nedbørsmengden i verden noensinne.


Fil:PanoramaCilaosFromRocheMerveilleuse.jpg|Panoramabilde av Cilaos
Fil:Eglise cilaos.jpg|Kirke i Cilaos
Fil:La Réunion - Route nationale 5 -42.JPG|Fra Route nationale 5


## Befolkningsutvikling
***Antall innbyggere i kommunen Cilaos***

## Referanser


## Eksterne lenker
* 
* Kommunedata INSEE
Le Port (Réunion)

**Le Port** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *portois*.

## Geografi
Le Port ligger lengst nordvest på Réunion. Kommunen grenser mot Saint-Paul og La Possession.


Fil:Flotte-Reunion.jpg|Franske marinefartøy ved kai
Fil:Reunion-LaPossession-LePort.jpg|Le Port fra lufta
Fil:Canon-Obusier-80lbs-22cm-Paixhans-No.4621.jpg|Fransk 80-punds kanon fra 1842


## Referanser


## Eksterne lenker
* 
* Kommunedata INSEE
Status quo

:*For det britiske bandet, se [[Status Quo]].*

**Status quo** er et latinsk uttrykk som betyr nåværende eller eksisterende tilstand. Å beholde *status quo* er å beholde tilstanden slik den er i øyeblikket. Uttrykket kommer fra det diplomatiske begrepet *[[status quo ante bellum]]*, som betyr «den tilstand som hersket før krigen», altså tilbaketrekking av fiendtlige styrker og gjeninnsettelse av den tidligere herskeren.
Asymmetrisk krigføring

**Asymmetrisk krigføring** beskriver når to parter i en krig har svært forskjellig militær kapasitet eller metoder for krigføring. I et slikt tilfelle må den svakere parten utnytte sine spesielle fordeler eller gjøre nytte av motstanderens spesielle svakheter om den skal ha noen mulighet for å oppnå sine mål.

Begrepet oppsto under NATO-kampanjen operasjon Allied Force mot Jugoslavia i 1999. Den jugoslaviske hæren nyttet villedning og kamuflasje for å fortsette sine operasjoner på tross av en massiv luftkampanje fra NATOs side.

Eksempler på asymmetrisk krigføring er all geriljakrigføring og boerkrigen.

## Kriger
* Hannibals felttog i Italia under andre punerkrig (218-202 f.Kr.)
* Boerkrigen (1899–1902)
* Araberoppstanden (1916&ndash;1918)
* Den cubanske revolusjon

## Eksterne lenker
* ''Norsk militært tidsskrift'': Terrorisme og bekjempelse av en asymmetrisk motstander av major Per Olav Vaagland
* Luftmakt, Luftforsvarets og asymmetriens utfordringer. GILs Luftmaktseminar 2002 (PDF)
* Litteraturliste fra det amerikanske luftforsvaret  (engelsk)
* Asymmetric Warfare i britiske ''Guardian'' (engelsk)
Saint-Joseph (Réunion)

**Saint-Joseph** er en by og kommune i det franske oversjøiske departementet og regionen Réunion på øya med samme navn i Det indiske hav.

Innbyggerne kalles for *Saint-Joséphois*.

## Geografi
Saint-Joseph ligger lengst sør på Réunion og er således det sørligste punktet i EU. Kommunen grenser mot Petite-Île, Saint-Philippe, Saint-Pierre, Sainte-Rose og Le Tampon.


Fil:Manapany.jpg|Manapany
Fil:Cascade Langevin.jpg|Fossefall
Fil:Cyathea glauca in Pelargonium graveolens field.jpg|Cyathea Glauca


## Referanser


## Eksterne lenker
* 
* Kommunedata INSEE
Krigsskole

**Krigsskole** (etter tysk *Kriegsschule*) er en tradisjonell betegnelse på en militær utdanningsinstitusjon som utdanner offiserer, tradisjonelt til hæren. Begrepet ble brukt i tyskspråklige land og etter tysk forbilde i blant annet Skandinavia og Belgia. Den kongelige allmenne krigsskolen i Preussen var et viktig forbilde for krigsskoler i andre land.

## Norge
I Norge er krigsskole benevnelsen på Forsvarets utdanningsinstitusjoner for høyere lederutdanning. Skolene er akreditterte høgskoler. Krigskolene utdanner offiserer, er treårig og gir en akademisk utdanning i kombinasjon med praktisk lederutdanning. Eksamen fra en av Forsvarets krigsskoler gir en bachelorgrad i ledelse og militære studier, med fordypning innen fagfelt etter Forsvarets behov.

Studentene ved krigsskolene kalles *[[kadett]]er*, og har i studietiden den offisersgrad man har ved studiets begynnelse.

Forsvarets krigsskoler er
*Krigsskolen (KS), (Hæren), beliggende på Linderud i Oslo.
*Sjøkrigsskolen (SKSK), (Sjøforsvaret), beliggende i Wallemsviken utenfor Bergen. 
*Luftkrigsskolen (LKSK), (Luftforsvaret), beliggende på Kuhaugen i Trondheim.

## Se også
*Befalsskole

## Eksterne lenker
* 
* Krigsskolen.no
Kadıköy

**Kadıköy** er en bydel og kommune i den asiatiske delen av Istanbul. Kommunen strekker seg ca. 8 km langs kysten av Marmarahavet og 4-6 km innover fra kysten.

## Bybeskrivelse
Bydelen har i dag en overveiende moderne bebyggelse, men er også rik på historiske byggverk. Her ligger en rekke kirker tilhørende forskjellige konfesjoner, som gresk-ortodokse, armenske, serbiske og protestantiske. Kadıköy har også Istanbuls eldste moské, bygd før erobringen av det den gang egentlige Konstantinopel (vest for Bosporos).

Befolkninga tilhører øvre middelklasse. I Moda, Fenerbahçe, Göztepe og rundt den kjente Bagdat Caddesi er befolkningen til dels meget velstående. Sentrum, med sin eldre bebyggelse, domineres av arbeiderklassen, foruten en del studenter og vesteuropeere. Kommunen er den mest folkerike i Istanbul, med 700 000 innbyggere på 35,9 km².

## Historie
Områdets historie går tilbake til det 7. århundre f.Kr., da grekerne grunnla byen *Kalsedon* her kort før grunnleggelsen av Bysants på andre siden av Bosporos. Området tilhører således den aller eldste delen av dagens Istanbul. I den bysantinske perioden ble byen en forstad til Konstantinopel. Selv om det finnes mange minner fra områdets lange historie, er det mindre kulturminner her enn i de sentrale bydelene. En årsak til det er at området flere ganger ble besatt av armeer som trengte inn i Det bysantinske rike, mens befolkningen i Konstantinopel søkte tilflukt bak byens murer og unngikk ødeleggelser. Kadıköy har også gjennom århundrene vært utsatt for mange jordskjelv.

Kalsedon ble erobrer av tyrkerne midt på 1300-tallet, over hundre år før Konstantinopel falt. Tyrkerne gav byen navnet Kadiköy, som betyr «Dommerens by», ettersom byen var sete for overdommeren for de asiatiske delene av Det osmanske riket.

## Kultur
Det kjente fotballaget Fenerbahçe SK hører hjemme i Kadıköy.

## Transport
Kadıköy er et knutepunkt for forbindelser østover i Lilleasia. Her ligger Haydarpasastasjonen, som er endestasjon for tog fra den asiatiske delen av Tyrkia. I Harem ligger den tilsvarende busstasjonen.

## Eksterne lenker
* Kommunenes hjemmeside
* Bildegalleri
Utmattelseskrigføring

:*Ordet «*'Utmattelseskrig**» omdirigeres hit, se også [[Utmattelseskrigen]].''

**Utmattelseskrigføring''' er en militær strategi som søker å bekjempe motstanderen ved å få ham til å bruke opp sine reserver av materiell og personell. En eventuell krig vil etter hvert bli vunnet av den parten som har størst reservestyrke. Motstykket til utmattelsesstrid er manøverkrigføring (f.eks. blitzkrieg), og all militær doktrine kan passes inn på en skala mellom disse to ytterpunktene.

## Historisk perspektiv
De fleste militære teoretikere har gjennom historien sett på utmattelseskrigføring som uønsket, og noe som bør unngås. Denne formen for krig, der man forsøker å slite ut motstanderen i stort antall, representerer det motsatte av de vanlige prinsippene i krig, der man forsøker å skaffe seg avgjørende seire gjennom manøvre, styrkekonsentrasjoner, overraskelsesmomenter osv. På den annen side kan den parten som har mindre fordeler av en manøverkrig eller taktikk med vilje se mot en utmattelseskrigføring for å nøytralisere motstandernes fordeler. 

### Eksempler

*Skyttergravskrigene på vestfronten under første verdenskrig, hvor begge styrkene befant seg i en statisk defensiv posisjon i skyttergraver som strakte seg fra de sveitsiske alper til Den engelske kanal. I flere år uten mulighet til å utmanøvrere trodde kommandørene at den eneste måten de kunne overvinne fienden på, var å fortsette å angripe rett mot fronten og dermed utmatte dem.
*Vietnamkrigen ble ofte kalt utmattelseskrigen («war of attrition») siden amerikanernes strategi var å nedkjempe fiendens krigsvilje. Til slutt viste det seg at denne strategien feilet på grunn av den asymmetriske delen av konflikten og den fundamentale undervurderingen USA gjorde angående besluttsomheten til den nordvietnamesiske regjeringen og dens støttespillere for å beseire sine fiender uansett hva det ville koste.
*Slaget om Stalingrad, slaget om Budapest og slagene ved Rzjev var utmattelsesslag, selv om krigen på østfronten under 2. verdenskrig for en stor del var bevegelig.
*Siste delen av den amerikanske borgerkrigen, hvor Ulysses S. Grant presset på den konføderale hæren til tross for store tap, siden han var sikker på at nordstatenes forsyninger og antallet soldater ville overvinne sørstatene, selv om antall ofre var imot dette.   

*Peloponneskrigen (431–404 f.Kr.) er regnet som en utmattelseskrig.

## Referanser
Saint-André (Réunion)

**Saint-André** er en by og kommune i det franske oversjøiske departementet og regionen Réunion på øya med samme navn i Det indiske hav. Saint-André er den femte største kommunen på øya målt i folketall.

Innbyggerne kalles for *saint-andréens*.

## Geografi
Saint-André ligger nordøst på Réunion. Kommunen grenser mot Bras-Panon, Sainte-Suzanne og Salazie.


Fil:Chapelle Sainte Jeanne d'Arc (face).JPG|Historisk kirkebygning
Fil:Atelier fermentation-72.jpg|Romproduksjon
Fil:Allée-vacoas-Colosee.JPG|Fra Parc du Colosse


## Utdanning
* École pour l'informatique et les nouvelles technologies

## Referanser


## Eksterne lenker
* 
* Kommunedata INSEE
Royal Military Academy Sandhurst

**Royal Military Academy Sandhurst** er den britiske hærens krigsskole, beliggende i landsbyen Sandhurst i Berkshire. Alle offiserer i den britiske hæren, og mange fra andre steder i verden, får sin utdannelse ved Sandhurst.

Alle som vil bli offiser i den britiske hæren må bestå offiserskurset, som varer 44 uker, før de utnevnes til offiser. Opptak til skolen utføres over en snau uke av *Regular Commissions Board*. Etter offiserskurset får kadettene videre opplæring innen den våpenarten de vil tjenestegjøre i. Profesjonelt kvalifiserte kadetter (leger, tannleger, sykepleiere, veterinærer, jurister og feltprester) får et kortere offiserskurs.

## Eksterne lenker
*
Kristian Ystaas

**Kristian Ystaas** (født 18. februar 1982 på Voss) er en norsk fotballspiller.

Ystaas som spilte for Voss frem til han var junior, var ønsket av flere norske toppklubber. Han valgte å gå til Sogndal høsten 1999 og fikk allerede som 17-åring prøve seg i 1. divisjon. Året etter fortsatte han å gjøre det bra for klubben og scoret åtte mål på 23 kamper for laget som rykket opp i eliteserien på bekostning av Vålerenga i kvalifiseringen.

Sin beste sesong i Sogndal hadde han i 2003. Ystaas spilte godt som indreløper på midtbanen, spesielt i løpet av lagets gode vårsesong, da SIL kjempet i toppen av eliteserien. Da Brann viste interesse for ham foran 2004-sesongen, valgte han å bytte klubb. Han spilte mye i løpet av vårsesongen og hadde en god periode da han scoret i fire eliteseriekamper på rad. Men etter at Brann hentet Bengt Sæternes, ble det stadig mindre spilletid. 

Ystaas ble utlånt til gamleklubben Sogndal i 2005-sesongen, men i likhet med tiden i Brann var han mye ut og inn av laget. Derfor ønsket ikke Sogndal å sikre seg Ystaas permanent. Før 2006-sesongen kom han igjen tilbake til Brann, men slet med å få spilletid, og ble i desember 2006 solgt til Notodden Fotballklubb&nbsp;. 

Ystaas hadde 26 kamper og seks mål for det norske U21-landslaget.

## Karriere som spiller

## Referanser


## Eksterne lenker
*
Sjette armé

**Sjette armé** har flere betydninger:

*Sjette armé (Frankrike)
*Sjette armé (Sovjetunionen)
*Sjette armé (USA)
*Sjette armé (Tyskland)
*6. armé i Russland
Idrettslaget Rival

**Idrettslaget Rival** er en håndballklubb fra Haugesund som ble stiftet i 1948.

## Historie
### Stiftelse
Klubben ble dannet i 1948 med Holger Lustrup, Kåre Hillesland og John Hillesland i spissen. Etter et par år tok klubben navnet Haugesund Håndballklubb, men da de prøvde å melde seg inn i Rogaland Håndballkrets fikk de ikke lov til å beholde dette navnet. Grunnen var at det var et annet idrettslag som bar navnet Haugesund idrettsforening. I 1954 ble det så bestemt at klubben skulle kalles I.L Rival. Navnet stammer fra en fotballklubb som var aktiv i Haugesund før krigen. Fredag 7. desember 1956 meldte Rival seg inn i RHK (Rogaland Håndballkrets) og NIF (Norges Idrettsforbund).

### Aktiviteter
Gjennom flere år hevdet laget seg godt. I 1954 og 1955 forsøkte Rival seg mot Gresshoppene og SIFs juniorlag med så gode resultater at interessen ble større sammen med treningsgiveren.

Fra og med innendørssesongen 1974/1975 utvidet RHK 3. divisjon i samarbeid med Agder-kretsene. Serien besto av 10 lag for damer og herrer, 5 lag fra Rogaland i hver klasse. Grunnen til utvidelsen var å få hevdet spillenivået, og klubbene håpte på større oppslutning på kampene. Det viste seg at dette ble en suksess for Rival som plasserte seg tett oppunder sørlandslagene.

Sesongen 1975/1976 fikk damelaget en annenplass i 5. divisjon.

Nytt av sesongen 1979/1980 var G12 og J11, og interessen økte, men mest på guttesiden. G14 vant dette året finalen i en turnering i Stavanger. Målet for begge seniorlagene ble nådd denne sesongen, da begge lagene ble kretsmestere.

Til sesongen 1982/1983 fikk Rival sin første kvinnelige formann, Lillian Haug, og hun holdt vervet i to år. Det var ikke bare styret det ble forandringer i denne sesongen, men også klubbens farger, gikk fra burgunder/hvit til rød/hvit.

Klubben deltok i Harald Hårfagre Cup fra og med sesongen 1984/1985.

Rival fylte 35 år og var eneste gjenværende håndballklubb i Haugesund året 1985/1986. Dette året hadde klubben bare 10 lag og 8 trenere, men spillertallet økte de neste 5-10 årene og står nå med et medlemstall på 380.

Rolf Bjerkebo har kommet og gått som formann i klubben siden 1985, siste sittende formann var Egil Sundve.

Foruten håndball hadde klubben også aktiviteter i boksing, friidrett, langrenn og skøyter.

Il Rival har i 2007 et damelag i 2. divisjon. Laget hadde mange unge talenter og ble trent av Kristoffer Froestad

## Eksterne lenker
*
Fjerde armé

**Fjerde armé** har flere betydninger:

*Fjerde armé (Storbritannia)
*Fjerde armé (USA)
*Fjerde armé (Frankrike)
*Fjerde armé (Sovjet)
*Fjerde armé (Tyskland)
Tolvte armé (Storbritannia)

**Tolvte armé** (***Twelfth Army***) var en armé i den britiske hæren, opprettet 28. mai 1945 for å ta kontroll over operasjonene i Burma under annen verdenskrig. Tolvte armé overtok etter Fjortende armé, som ble trukket tilbake for å legge planer til operasjon Zipper, den planlagte invasjonen av Britisk Malaya ved amfibisk angrep som skulle finne sted i august 1945.

Tolvte armé overtok et av hovedforbandene i Fjortende armé, IV&nbsp;korps med den 5., 17. og 19. indiske divisjon og 255. panserbrigade. Tolvte armé fikk også direkte kommando over 7. og 20. divisjon, samt 22.&nbsp;brigade.

Det var fortsatt japanske forband i Burma på dette tidspunktet, og IV&nbsp;korps ble satt til å drive dem ut av resten av landet. Japanerne forsøkte å bryte seg fri fra de allierte armeene som nærmet seg, og selv om de led store tap, lyktes de i å redde mange av avdelingene.

Etter krigen fortsatte Tolvte armé å fungere frem til 1. november, da den ble omdøpt til *Burma Command*.
Steinar Holden

**Steinar Holden** (født 1961) er en norsk samfunnsøkonom og professor ved Økonomisk institutt ved Universitetet i Oslo. Hans viktigste arbeidsfelt er arbeidsmarkedsøkonomi og lønnsfastsettelse. Han har doktorgrad i samfunnsøkonomi fra Universitetet i Oslo og har skrevet lærebøker for videregående skole og universitets- og høyskolenivå. 

Han har vært leder for flere offentlige utvalg som har vært referert til som «Holden-utvalget»:
* NOU 2000:21, Holden-utvalget
* NOU 2003:13, Holden-II-utvalget
* NOU 2008:17, Skift/turnusutvalget
* NOU 2013:13, Holden-III-utvalget
* NOU 2020:2, Kompetansebehovsutvalget (og NOU 2019:2, NOU 2018:2)
* NOU 2021:7, NOU 2019:7 Sysselsettingsutvalget
* NOU 2023:16 Evaluering av pandemihåndteringen, et utvalg som skal vurderte de økonomiske effektene av eksisterende og nye tiltak mot koronaepidemien. 
* NOU 2023:30 Utfordringer for lønnsdannelsen og norsk økonomi «Holden IV-utvalget»

Han ledet Rådgivende utvalg for finanspolitiske analyser for perioden 2021–2023.

I 2020 var Holden den professoren som var oftest sitert ved navn fra Stortingets talerstol. Journalisten Jon Hustad har omtalt Holden som «norgesmester i NOU-er». Han ble i 2019 tildelt Universitetet i Oslos pris for god forskningsformidling. Han er vinner av NFFOs faglitterære forfatterstipend for sin innføringsbok i makroøkonomi. 

## Referanser


## Eksterne lenker

* Professor Holdens side ved Universitetet i Oslo
* NOU 2000:21  En strategi for sysselsetting og verdiskaping
* NOU 2003:13  Konkurranseevne, lønnsdannelse og kronekurs
* Steinar Holdens personlige hjemmeside
Karamell

**Karamell** betegner vanligvis forskjellige slags seige eller sprø konfekter av sukker tilsatt fløte. Karameller kan også være tilsatt smaksstoffer, nøtter, frukt og annet. Karamell kan dessuten brukes i andre matvarer og søtsaker, for eksempel i kaker, desserter, godteri og sjokolade.

Karamell er også navnet på den brune, seige og blanke massen som oppstår når en smelter og bruner sukker over varme, det vil si når sukkeret blir karamellisert.

## Karamell som fargestoff
Karamell er også betegnelsen på et brunt fargestoff, E 150, eller E150a til d, som lages ved å brenne sukker med forskjellige kjemiske tilsetninger. Det er fire kategorier, og a er lysest, og d er mørkest (Coca-Cola og Pepsi bruker E150d). Det er lov å bruke karamell som tilsetningsstoff i alle matvarer som framstilles med fargestoffer. Slik karamell blir ofte kalt karamellsaus eller sukkerkulør.

Det er ikke lov å tilsette sukkerkulør i brød for å gi brødet en mørkere farge, i den hensikt å gi inntrykk av at brødet inneholder mer fiber.

## Annet
I norsk slang kan ordet «karamell» i uttrykk som «å få en karamell» også bety «å få et slag eller en fik», gjerne overraskende, kraftig og smertefullt, særlig i form av «et kort, utilsiktet elektrisk støt».

## Se også
* Karamellisering
* Karamellpudding
* Knekk
* Nougat
* Krokan

## Litteratur
* H. Hoffmann u. a.: *Zucker und Zuckerwaren.* 2. Aufl.; Behr’s Verlag, Hamburg 2002, ISBN 3-86022-937-0.

## Eksterne lenker
*
Tiende armé (USA)

**Tiende armé** (***Tenth Army***) var en armé i den amerikanske hæren, opprettet i Stillehavskrigen under annen verdenskrig. 

Tiende armé ble anført av generalløytnant Simon Bolivar Buckner jr. og deretter generalløytnant Joseph Stilwell da Buckner ble drept av fiendtlig skyts på Okinawa.

Under slaget om Okinawa bestod Tiende armé av XXIV korps fra hæren og V amfibiske korps fra marineinfanteriet.

Okinawa ble den eneste kampanjen som Tiende armé deltok i under annen verdenskrig. Armeen var tiltenkt en rolle i operasjon Coronet, den andre fasen av invasjonen av Japan, men da atombombene ble sluppet over Hiroshima og Nagasaki og Japan overgav seg, var det unødvendig å invadere Japan.
Examen facultatum

**Examen facultatum** (fork. **ex.fac**) er et kurs i allmenn vitenskapsteori som er en obligatorisk forberedende prøve i det faget man studerer ved universitetet. Faget ble opprettet som et resultat av at examen philosophicum i sin tid ble splittet i to deler.

## Eksterne lenker
*
Samfunnsvitenskap

**Samfunnsvitenskap** er en fellesbetegnelse for vitenskaper som empirisk studerer samfunnet og forhold mellom mennesker. De eldste samfunnsvitenskapene, som økonomi, har en lang historie. Moderne samfunnsvitenskaper begynte å vokse frem ved universiteter på 1800-tallet og tidlig på 1900-tallet, men det var først fra midten av 1900-tallet at samfunnsvitenskapene fikk en stor plass ved universitetene og som styringsvitenskaper i offentlig forvaltning og politikk.

## Samfunnsvitenskapene
Fag som typisk regnes som samfunnsvitenskap er
* samfunnsøkonomi
* sosiologi
* statsvitenskap
* sosialantropologi
* samfunnsgeografi
* sosialpsykologi

Noen fag kan ha forbindelseslinjer til både samfunnsvitenskap og andre fagområder. Medievitenskap kan regnes både som del av samfunnsvitenskapen og humaniora. Informasjonsvitenskap har innslag av samfunnsvitenskap og humaniora ved siden av matematisk-naturvitenskapelige fag og teknologifag. Historie har berøringspunkter med samfunnsvitenskap, men regnes som oftest som et humanistisk fag. Psykologi blir ofte regnet som en av samfunnsvitenskapene, men faget har berøringspunkter med både humaniora og natur-/helsevitenskapene.

## Utdanning
Samfunnsvitenskapene vokste frem som egne utdanninger først og fremst på 1900-tallet. Tidlig på 1900-tallet hørte samfunnsvitenskapene i stor grad under enten historisk-filosofiske eller juridiske fakulteter; den norske graden cand.oecon. ble opprinnelig innført som en tilleggsutdannelse for jurister i 1905. I etterkrigstiden ble samfunnsvitenskapene samlet i egne samfunnsvitenskapelige fakulteter ved mange universiteter. Det er svært mange ulike grader innen samfunnsvitenskapelige fag, både i Norge og internasjonalt. Generelt betegner begrepet samfunnsviter en person med høyere grads eksamen i et samfunnsvitenskapelig fag, men begrepet er først og fremst en fellesbetegnelse og det er vanligere å bruke mer presise betegnelser som angir fag (f.eks. «statsviter» eller «samfunnsøkonom»).

## Litteratur
* Harald Grimen *Samfunnsvitenskapelige tenkemåter*, 3. utg 2004 
* Nils Gilje og Harald Grimen *Samfunnsvitenskapenes forutsetninger*, 1993 

## Eksterne lenker
*
Saint-Leu (Réunion)

**Saint-Leu** er en by og kommune i det franske oversjøiske departementet og regionen Réunion på øya med samme navn i Det indiske hav. Kommunen hadde i 2012 i alt 32 971 innbyggere.

Innbyggerne kalles for *Saint-Leusiens*.

## Geografi
Saint-Leu ligger sørvest på Réunion. Kommunen grenser mot Les Avirons, Cilaos og Trois-Bassins.


Fil:Panorama Saint leu.jpg|Kystpanorama ved Saint-Leu
Fil:Conservatoire botanique de Mascarin.jpg|Det botaniske konservatoriet
Fil:Église-Notre-Dame-de-la-Salette.JPG|Kirke i Saint-Leu


## Referanser


## Eksterne lenker
*
Cerebral parese

**Cerebral parese**, ofte forkortet **CP**, er en samlebetegnelse på en rekke forstyrrelser av muskelkontrollen som skyldes en varig engangsskade på hjernen som har funnet sted før hjernen var fullt utviklet, dvs. under svangerskapet, i forbindelse med fødsel eller den første tiden etter fødselen. Forekomsten av cerebral parese er ca. 1/500 levendefødte barn.

Den hyppigste årsaken til cerebral parese er i dag for tidlig fødsel; omtrent halvparten av barn med cerebral parese er født før termin. Medisinske framskritt som har økt overlevelsen for ekstremt premature barn antas å være en grunn til at forekomsten av CP ikke har endret seg vesentlig de siste 30 år.

5&nbsp;% av CP-tilfeller skyldes komplikasjoner under fødsel, særlig tilstander som gir langvarig oksygenmangel hos barnet, slik som blødninger, asfyksi og langvarige kramper.

Ca. 15&nbsp;% av CP-tilfeller skyldes forhold etter fødsel (inntil nervesystemet er fullt utviklet mellom to og tre års alder). Særlig alvorlige infeksjoner i nyfødtperioden (meningitt/neonatal sepsis) kan etterlate varig skade i form av cerebral parese i denne perioden.  

Ut fra dominerende type av nevrologiske forstyrrelser klassifiseres cerebral parese på følgende måte:

* Spastisk (70-80&nbsp;%): Økt hviletonus i muskulaturen pga. svikt i overføring av hemmende nerveimpulser. 
** Spastisk hemiplegi: Halvsidig spastisitet, rammer motsatte side i forhold til hjerneskadens lokalisasjon.
** Spastisk diplegi: Hele kroppen rammet, men beina er mer preget enn armene. Dette gir karakteristisk ganglag. I tillegg har disse pasientene typisk problemer med skjeling (strabismus) på grunn av svekket kontroll av øyemuskulatur. IQ er oftest normal.
** Spastisk tetraplegi: Rammer hele kroppen, både armer og bein, ofte sterkt funksjonshemmet uten gangfunksjon. I tillegg sees også halvsidig tremor. Det autonome nervesystemet er ofte hypersensitivt, og dette kan medføre problemer i tilknytning til mage-tarm- og urinsystemet.
* Ataksisk (10&nbsp;%): Skade på lillehjernen gir uttalte balanse- og koordinasjonsproblemer.
* Dyskinetisk (10-20&nbsp;%): Denne formen er preget av varierende muskeltonus med plutselige ufrivillige bevegelser som gjør det vanskelig å utføre mer presise handlinger.

Virkningene av cerebral parese varierer fra individ til individ. Milde tilfeller gir bare litt underlige bevegelser og håndkontroll. De hardest rammede vil ha nesten ingen muskelkontroll, noe som påvirker både bevegelse og tale i stor grad.

Behandling av CP har som målsetning optimalisere funksjonsevne og hindre komplikasjoner, og forutsetter et bredt samarbeid mellom lege, fysioterapeut, logoped, sosionom og andre instanser.

Det går an å fungere på en god måte, særlig for dem som er rammet av milde former av tilstanden, dog med større utfordringer i hverdagen enn folk flest.

## Referanser


## Eksterne lenker
* Cerebral Parese-foreningen: Artikkel om CP
* Cerebral pareseregisteret i Norge ble i 2006 godkjent som et nasjonalt medisinsk kvalitetsregister av Sosial- og helsedirektoratet
Belegund

**Belegund** var en mann fra Bëors hus i J.R.R. Tolkiens fiktive verden Midgard. Han levde i det første tidevervet. Han var sønn av Bregolas, og hadde både en bror, Baragund, og en søster, Bereth. Selv hadde han bare et barn: datteren Rían. Hun giftet seg med Huor av Hadors hus, og de fikk sønnen Tuor. Belegund overlevde slaget Dagor Bragollach, og sluttet seg til sin onkel Barahir og hans følge på 12 fredløse. Sammen med dem streifet han rundt i deres gamle land, Dorthonion og Ladros, helt til hele følget (unntatt Beren sønn av Barahir) ble forrådt til Sauron og drept i året 461 i det første tidevervet.
Rían

**Rían** er en kvinne fra J.R.R. Tolkiens fiktive verden Midgard. Hun var datter av Belegund av Bëors hus.

Rían ble født rundt år 450 i det første tidevervet. Hun var bare et lite barn da Dagor Bragollach ble utkjempet i året 455. det var kort tid etter dette slaget at Ríans far, Belegund, ble en av Barahirs følgesvenner. Da ble hun brakt i sikkerhet sammen med de andre kvinnene og barna sammen med Emeldir (Barahirs kone). Ríans far døde i år 461.

Rundt år 470,da Rían var omtrent 20 år, giftet hun seg med mannen Huor av Hadors hus. Huors bror, Húrin, var gift med Ríans kusine, Morwen.

I året 471 F.T. ble Húrin drept i kamp under Nirnaeth Arnoediad, og bare kort tid etter dette fødte Rían en sønn, som fikk navnet Tuor.
Rían døde rundt år 473, og hun var bare 23 år gammel da hun døde.
Sørafrikansk pelssel

**Sørafrikansk pelssel** (*Arctocephalus pusillus*) har små ører på yttersiden av hodet og har usedvanlig god hørsel under vann. Den kan ikke puste under vann og må med jevne mellomrom opp til overflaten. Hannen kan veie opp til 350k g, hunnen veier rundt 100–120&nbsp;kg. Den gjennomsnittlige levealder er 20 år. Øreselene samler seg langs kysten i kolonier på flere hundre individer primært for å pare seg, føde unger og jakte på fisk og blekksprut. Arten finnes langs den sydvestlige kysten av Afrika langs en 3000&nbsp;km strekning. Øreselene kan svømme opp til 28&nbsp;km i timen.

Tidlig på 1600-tallet begynte hollandske, franske, britiske og amerikanske selfangere å jakte på dem. Det var svært mange som ble uttryddet. I dag er de beskyttet av en lov som ble vedtatt 1973.

Hunnen får den første ungen rundt fireårsalderen. Hannen er kjønnmoden først mellom åtte og tolv år avhengig av kroppsvekten. I paringstiden avstår hannen helt fra mat og lever av sitt eget fettlag under huden. Etter befruktningen stopper svangerskapet i fire måneder. Så begynner det aktive svangerskapet som varer i åtte måneder. I slutten av november eller begynnelsen av desember føder hunnen unger, vanligvis en. Nesten 75% av alle selungene fødes på fastlandet. Her er de mindre utsatt for bølger og rovfugler. Ungene er helt avhengig av morsmelken de første seks månedene. Når ungen er rundt seks uker gammel, gjør den sine første forsøk på å svømme, men først når den er fem eller seks måneder gammel tør den svømme alene.

## Slektstre

Kladogrammet over viser slektskapet i øreselfamilien.

## Referanser


## Eksterne lenker
*
Air Austral

**Air Austral** er et flyselskap med hovedkontor på den franske øya Réunion i Det indiske hav. Air Austral flyr til både lokale og oversjøiske destinasjoner. Hovedflyplassen er Roland Garros internasjonale lufthavn.

## Historie

Flyselskapet ble etablert under navnet *Réunion Air Service* i oktober 1974 og hadde sin første flygning i mars 1975. I 1987 skiftet selskapet navn til *Air Réunion* og på nytt i 1990 til dagens navn, Air Austral. Flygninger til Paris startet 28. juni 2003. Flygninger til Bangkok, Nouméa og Sydney startet mai 2009.

## Eiere
Air Austral har følgende eierstruktur: 
* Sematra (46,59%) – Et «SEM»-foretak (blandet eierskap, der over halvparten av aksjene må være i offentlig eie)
* Franske banker og andre finansinstitusjoner (14,44%).
* andre Institusjoner (19,42%).
* Funksjonær Air Austral (12,80%).
* andre (6,75%)

## Destinasjoner

Air Austral har følgende destinasjoner (pr januar 2012):

* Lokale destinasjoner: Saint-Denis og Saint-Pierre.

* Oversjøiske destinasjoner: Antananarivo, Bangkok, Bordeaux, Dzaoudzi, Johannesburg, Lyon, Majunga, Mauritius, Marseille, Moroni, Nantes, Nosy Be, Nouméa, Paris, Sydney, Tamatave, Toulouse og Victoria.

## Flyflåte

Air Australs flyflåte består av følgende fly (pr oktober 2019):

## Referanser


## Eksterne lenker
* 
* Informasjon om Air Australs Boeing-flåte
* Passasjerers mening om Air Austral
Fjerde armé (Storbritannia)

**Fjerde armé** (***Fourth Army***) var en armé i den britiske hæren, og del av ekspedisjonsstyrken under første verdenskrig. Arméen ble opprettet 5. februar 1916 under ledelse av general Henry Rawlinson for å iverksette britenes hovedbidrag i slaget ved Somme.

## Første verdenskrig
Fjerde armé ble opprettet i Frankrike 5. februar 1916, under kommando av Henry Rawlinson. Den ble opprettet som forberedelse til slaget ved Somme etter at den franske tiende armé ble overført til slaget ved Verdun. På den første dagen på Somme angrep elleve divisjoner fra fjerde armé (fra XIII korps, XV korps, III korps, X korps og VIII korps) over veien Albert–Bapaume. Angrepet ble fullstendig beseiret på den nordlige sektoren, slik at påfølgende angrep fra fjerde armé konsentrerte seg om den sørlige sektoren, og overlot kontrollen over den nordlige sektoren til reservearmeen.

Planen for den fjerde armé under slaget ved Passchendaele (31. juli – 10. november 1917), var å sette i gang Operasjon Hush, en amfibisk invasjon av den belgiske kysten. Da tyskerne var blitt presset tilbake fra Passchendaele–Westroosebeke-ryggen og en framrykking begynte på Roeselare og Torhout, ville XV korps sette i gang kystoperasjonen. Da Passchendaele-kampene ble fastlåst, ble divisjonene fra fjerde armé trukket ut som forsterkninger inntil hæren således effektivt ble oppløst.

Fjerde armé ble gjenopprettet tidlig i 1918 — nok en gang under Rawlinson — etter at Femte armé nærmest var tilintetgjort, og senere oppløst , under den tyske offensiven kjent som operasjon Michael. Fjerde armé gikk i spissen for den britiske hundredagersoffensiven som begynte med slaget ved Amiens og endte med våpenstillstanden i Compiègneskogen i november 1918.

## Andre verdenskrig
Under annen verdenskrig hadde ingen britiske forband navnet Fjerde armé, men som ledd i en avledningsmanøver, operasjon Fortitude, ble tyskerne forledet til å tro at Fjerde armé eksisterte med hovedkvarter i Edinburgh Castle og planla å invadere Norge. Dette fikk tyskerne til å flytte avdelinger fra det virkelige invasjonsområdet i Normandie.

## Referanser
Confederación Nacional del Trabajo

**Confederación Nacional del Trabajo** (**CNT**, «Den nasjonale arbeidskonføderasjon») er Spanias fremste anarko-syndikalistiske fagforening. 

Den hadde sin storhetstid under den spanske borgerkrigen (1936&ndash;1939), da den var Spanias største fagforening og en sentral aktør på republikansk side. CNT hadde svært stor oppslutning og hadde kontroll over store deler av Spania under krigen, spesielt i Catalonia og Baskerland. Den var nært knyttet til Federación Anarquista Ibérica (FAI), og de to organisasjonene gikk under fellesnavnet *CNT-FAI*. 

Under Francos styre var CNT forbudt, men etter hans død i 1975 ble den igjen tillatt. Den har i nyere tid vært langt svakere enn de mer moderate fagforeningene, men er fortsatt en av de sterkeste anarko-syndikalistiske organisasjoner i verden. 
## Eksterne lenker
*
Victoria (Seychellene)

**Victoria** (ofte omtalt som **Port Victoria**) er hovedstaden på Seychellene i Indiahavet. Byen ligger på den nordøstlige siden av øya Mahé. Den hadde  innbyggere i 2002. 

Victoria er internasjonalt kjent for å ha mange gode markeder hvor lokale råvarer er en spesialitet. Landets nasjonale fotballstadion ligger i byen. En av de største broene som forbandt Victoria med en av de mange øyene ble ødelagt under tsunamien i 2004. De viktigste eksportvarene for Victoria, samt regionen, er vanilje, kokosnøttolje, såpe, fisk og eksotiske frukter.   

## Distrikter
Victoria består av totalt tre distrikter:
# English River
# Saint Louis
# Mont Fleuri

Stor-Victoria består av de tre distriktene ovenfor, i tillegg til seks andre distrikter:
# Mont Buxton
# Bel Air
# Roche Caiman
# Les Mamelles
# Au Cap
# Plaisance

## Severdigheter
* Klokketårnet i sentrum
* Victoria rådhus
* Victoria Botanical Gardens,
* Victoria National Museum of History
* Victoria Natural History Museum 
* Sir Selwyn Selwyn-Clarke Market

## Galleri

File:Port-victoria Seychelles.jpg|
File:Victoria (Seychelles).jpg|
File:National House Victoria Seychelles.jpg|
File:Market Street Victoria Seychelles.jpg|
File:US Navy 071221-N-4014G-004 Guided-missile destroyer USS Porter (DDG 78) prepares to depart Port Victoria, Seychelles.jpg|
File:2006-06-23 04-38-43 Seychelles - Victoria.jpg|


## Eksterne lenker
* Havnemyndighetene
* Eiendommer på Seychellene
* Vær og klima
Fatih

Fatih er en kommune i det sentrale Istanbul, på neset mellom Marmarahavet og Det gylne horn, vest for Eminönü. Theodosius' mur danner vestgrense for kommunen. Fatih er også navnet på et mindre område innafor kommunen. Fatih betyr erobrer, og stedet har fått navnet sitt etter moskeen Fatih Camii, som har en iøynefallende plassering på Istanbuls fjerde høyde, bygd av sultan Mehmet Erobreren i 1470, og gjenoppbygd etter et jordskjelv i 1766.

## Bydelen
Den bydelen som kalles Fatih, ligger på Istanbuls fjerde høyde rundt moskeen Fatih Camii. Området preges ellers av tradisjonell bebyggelse med få monumentalbygg. Den har et permanent kjøttmarked og på tirsdager et marked som byr på tyrkiske spesialiteter av alle slag.

## Kommunen
Fatih er en av de mest folkerike og tettbefolka kommunene i Istanbul, med en befolkning på 408 000 (2000) på 10,8 km². Kommunen opplevde en rask vekst fram til 1975, da folketallet kulminerte på 504 000. Etter 1985 har folketallet vært synkende. 

Kommunen består av en lang rekke bydeler: Fener, Balat, Tekfur, Edirnekapi, Samatya, Yedikule, Haseki, Zeyrek, Fatih, Carsamba, Selimiye, Salmatomruk, Capa, Vatan og flere. 

Fatih har en etnisk og religiøst meget sammensatt befolkning. Dessuten har kommunen i seinere år hatt en sterk inn- og utflytting, idet en del av den etablerte befolkninga har flytta ut til forstedene og blitt erstatta av nyinnflyttede, særlig fra de nordlige provinsene av Tyrkia. Denne tendensen er mest markert i de sentrale og nordlige delene av kommunen, mindre i den sørlige. I bydeler som Fener, Balat, Salmatomruk og Draman er 40% av befolkninga nyinnflytta gjennom de siste 5 åra.

Samatya har en sterk konsentrasjon av armenere og andre kristne, mens befolkninga i f.eks. Fener og Balat er overveiende muslimsk. Ayvansaray har en befolkning bestående nesten utelukkende av bofaste sigøynere. De sentrale bydelene, som har vært og er tradisjonelt muslimske, har fått mange innflyttere fra Hellas, Bulgaria, Bosnia, Makedonia og Serbia. Zeyrek har en stor andel kurdere.

I de sørlige bydelene finner en tydelige innslag av slavere, særlig i Aksaray og Yenikapı, mens Koca Mustafa Pacha, Samatya og Yedikule har et tallrikt innslag av kristne av blanda opphav.

## Eksterne lenker
*